पाएं अपने शहर की ताज़ा ख़बरें और फ्री ई-पेपरडाउनलोड करें
बैतूल । चिचोली जनपद के हरदू गांव में आदिवासी युवतियों के गर्भ परीक्षण किए जाने की शिकायत के मामले में बैतूल कलेक्टर ने जांच के आदेश दिए हैं। जांच रिपोर्ट सात दिन में देने को कहा है। गौरतलब है कि शुक्रवार को मुख्यमंत्री कन्यादान योजना के तहत आयोजित सामूहिक विवाह कार्यक्रम में नौ आदिवासी युवतियों को गर्भवती होने के चलते शादी करने से रोक दिया गया था।
इससे नाराज लोगों ने इन युवतियों का गर्भ परीक्षण किए जाने का आरोप लगाया है। उधर, प्रशासनिक अधिकारियों का कहना है कि किसी भी युवती का गर्भ परीक्षण नहीं हुआ, सिर्फ शारीरिक हालत देखकर ही इन दुल्हनों से पूछताछ की गई थी, जिसमें उन्होंने गर्भवती होना स्वीकार किया था।
समारोह में लगभग 400 जोड़ों का विवाह हुआ। इन गांवों की थी युवतियां- सम्मेलन में आई हर्रावाड़ी, आलमपुर, कुरसना, नहरपुर, गुल्लरढाना, बालई रैयत, बेहड़ाढाना, तारा गांव की आदिवासी युवतियों को गर्भवती होने की पुष्टि होने पर समारोह में शामिल होने से रोक दिया गया।
स्वास्थ्य विभाग की दुर्गा मालवी व कपूरा इवने ने बताया कि इन युवतियों को 4 से 6 माह गर्भ था। इसकी पुष्टि उन्होंने स्वयं की थी। दोषियों पर होगी कार्रवाई मामले में सहायक कलेक्टर को जांच सौंप दी है। वे 7 दिनों के अंदर इसकी रिपोर्ट तैयार करेंगी। जो भी दोषी पाए जाएगा, उस पर कार्रवाई होगी।
- आरपी मिश्र, कलेक्टर बैतूल
विवाहित युवतियों, कम उम्र की लड़कियों के समारोह में शामिल होने से रोकने के लिए कर्मियों की ड्यूटी लगी थी। कार्यक्रम स्थल पर किसी भी तरह का परीक्षण नहीं हुआ।
- वीके सिंह, सीईओ जनपद पंचायत चिचोली
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva hin_Deva bho_Deva zho_Hant eng_Latn